วุ่นแต่เช้า! “บีทีเอส” สายสีลม-สุขุมวิทขัดข้องทำผู้โดยสารตกค้างล้นสถานี
วุ่นแต่เช้า! "บีทีเอส" สายสีลม-สุขุมวิทขัดข้องทำผู้โดยสารตกค้างล้นสถานี
25 มิ.ย. 2561

ผู้สื่อข่าวรายงานว่า เช้าวันนี้ (25 มิ.ย.) ทวิตเตอร์ @BTS_SkyTrain แจ้งว่า เมื่อเวลา 06.15 น. ระบบอาณัติสัญญาณสถานีสยามขัดข้อง ทำให้ขบวนรถเคลื่อนที่ได้ช้า ทีมงานกำลังแก้ไขโดยเร็วที่สุด อาจมีผู้โดยสารสะสมมากบนชานชาลา โปรดระมัดระวังการเข้าออกขบวนรถ ต่อมาเวลา 06.50 น. ได้มีการแจ้งว่าระบบอาณัติสัญญาณในสายสีลมและสายสุขุมวิทขัดข้อง ทำให้ขบวนรถเคลื่อนที่ด้วยความเร็วต่ำ ขบวนรถจะล่าช้า 15 นาที
หลังจากนั้นเมื่อเวลา 07.16น. ได้มีการแจ้งเตือนอีกครั้งว่าระบบอาณัติสัญญาณในสายสีลมและสายสุขุมวิทขัดข้อง ทำให้ขบวนรถเคลื่อนที่ด้วยความเร็วต่ำ ขบวนรถจะล่าช้า 10 นาที ต่อมาเวลา 08.12 น.ระบบอาณัติสัญญาณในสายสีลมและสายสุขุมวิทขัดข้อง ทำให้ขบวนรถเคลื่อนที่ด้วยความเร็วต่ำ กำลังทำการแก้ไข
ล่าสุด ณ เวลา 08.40 น. แจ้งว่า ระบบอาณัติสัญญาณในสายสีลมและสายสุขุมวิทขัดข้อง  กำลังทำการแก้ไข ขบวนรถจะล่าช้า 10 นาที ขออภัยในความไม่สะดวก